|  |  |
| --- | --- |
|  | **KINNITATUD**  Välisvahendite osakonna juhataja 13.09.2023 otsusega nr 1-24/136  „Perioodi 2021–2027 Euroopa Sotsiaalfondi meetme „Kodanikuühiskonna mõju suurendamine ja arengu toetamine“ vormide kinnitamine“  LISA 1 |
| **Toetatavate tegevuste tegevuskava perioodil 01.01.-31.12.2024[[1]](#footnote-1)** |  |

## **Toetatav tegevus 2.1: Süsteemse kogukonnapõhise laste ja noorte kaasamismudeli arendamine**

## **Alategevus: Arenguprogrammi välja töötamine ja läbi viimine**

* + 1. **Arenguprogrammi välja töötamine**

Arenguprogrammi lähteülesande koostamiseks moodustatakse töögrupp. Töögruppi kaasatakse KÜSKi ja vabaühenduste konsultantide esindaja, kaasamise ekspert ning vajadusel oskuste ja vajaduste kaardistamise ekspert. Arenguprogrammi lähteülesande koostamiseks kaardistatakse

maakondlike kodanikuühiskonna konsultantide kompetentsid ja arenguvajadused nõustamisteenuse kvaliteetseks osutamiseks, et edendada noorte kogukonnapõhist kaasamist. Kaardistamise korraldamiseks kaastakse ekspert, et süsteemselt läbi viia maakondlike kodanikuühiskonna konsultantide kompetentside ja arenguvajaduste kaardistamine. Kaardistamise tulemused on aluseks töögrupile arenguprogrammi lähteülesande välja töötamiseks.

Korraldatakse kohtumisi ja arutelusid maakondlike arenduskeskuste kodanikuühiskonna konsultantide ja maakondliku kodanikuühiskonna nõustamisteenusega seotud isikutega eesmärgiga selgitada välja arenguvajadused nõustamisteenuse kvaliteetseks osutamiseks ja noorte kogukonnapõhiseks kaasamiseks.

Arenguprogrammi läbi viimiseks korraldatakse riigihange, mille tulemusena valitakse välja teenuse pakkuja. Teenuse pakkuja viib läbi arenguprogrammi, milles saavad osaleda maakondade kodanikuühiskonna konsultandid ning maakondliku kodanikuühiskonna nõustamisteenusega seotud isikud.

Teenuse pakkuja koostab ja viib läbi programmi, valmistab ette programmi hindamise, mille alusel on võimalik peale programmi läbi viimist hinnata programmi eesmärgipärasust, tulemuslikkust ja tõhusust mõõdikud. Saadakse pakkumine kogu programmi eeldatava maksumuse kohta.

## Valmistatakse ette lähteülesanne teenuse pakkuja leidmiseks, et korraldada maakondlike arenduskeskuste kodanikuühiskonna konsultantide õppereis Hollandisse. Valik õppereisi sihtriigi osas langetati varasema kogemuse alusel. Hollandis on väga heal tasemel laste ja noorte kaasamine ning toimiv võrgustik. Õppereisi raames külastatakse lapsi ja noori kaasavaid vabaühendusi ning kohtutakse kaasamist praktiseerivate ühingutega. Õppereisil kogutakse sisendit TATi tegevuste: 2.1: Süsteemse kogukonnapõhise laste ja noorte kaasamismudeli arendamine, 2.2.3.1. Maakondlike koolitus- ja arendustegevuste korraldamine ja läbiviimine, 2.2.3.2. Noortele suunatud teadlikkust tõstvate kohtumiste ja sündmuste korraldamine, ettevalmistamiseks ja ellu viimiseks. Õppereisi eesmärgiks on luua side Hollandi vabaühendustega, vahetada parimaid praktikaid, luua kontakte rahvusvahelisel tasandil. Õppereisi raames külastatakse laste ja noortega tegelevaid ühinguid.

* + 1. **Arenguprogrammi läbi viimine**

Arenguprogrammi läbiviija leidmiseks korraldatakse riigihange. Arenguprogrammi käigus korraldatakse vastavalt kaardistuse tulemusele vajadusel koolitusi, seminare, kohtumisi ja õppereise. Arenguprogrammi täpsem sisu selgub programmi valmimisel.

* + 1. **Arenguprogrammi hindamine**

Arenguprogrammi hindamine saab toimuda peale programmi läbi viimist, hindamist 2024 aastal ei toimu.

**Tabel 1. Tegevustega seotud näitajad**

|  |  |  |  |  |  |
| --- | --- | --- | --- | --- | --- |
| **Toetatava tegevuse näitaja nimetus[[2]](#footnote-2)** | **Siht-tase (2024)** | **Siht-tase**  **(2029)** | **Alategevuse väljundid[[3]](#footnote-3) tegevuskava perioodil** | **Alategevuste väljundite arv tegevuskava perioodil** | **Selgitus** |
| Koolitustel osalejate arv | 20 | 60 | Koolitustel osalejate arv | 20 | Maakondlike kodanikuühiskonna konsultantide osaluskordade arv arenguprogrammis. |
| Õppereis | 1 | Kodanikuühiskonna konsultantide ja maakondliku kodanikuühiskonna nõustamisteenusega seotud isikute õppereis. |

# **Toetatav tegevus 2.2: Lastega ja noortega tegelevate vabaühenduste kaasamis- ja osalemisoskuste tõstmine.**

## **Alategevus: Maakondlike koolitus- ja arendustegevuste korraldamine ja läbi viimine**

Koostöös maakondlike arenduskeskuste kodanikuühiskonna konsultantide ja maakondliku kodanikuühiskonna nõustamisteenusega seotud isikutega tehakse ettevalmistusi iga maakonna vabaühenduste arenguvajaduste kaardistamiseks. Selleks püütakse analüüsida noorte ja laste kaasamiseks praegu kasutatavaid meetodeid ja hinnata nende meetodite tõhusust. Vajadusel moodustatakse töögrupp ja kaasatakse ekspert maakondade vabaühenduste arenguvajaduste kaardistamiseks.

Ettevalmistuse etapis korraldatakse maakondades ja kohalikes omavalitsustes vabaühenduste ümarlaudu ja muid kohtumisi info kogumiseks. Infot kogutakse, et saada selgust vabaühenduste arenguvajaduste kohta, et toetada nende jätkusuutlikkust ja võimekust lapsi ja noori oma tegevustesse kaasata. Kohtumistel ja ümarlaudades maakondlike vabaühendustega kogutakse sisendit koolitus- ja arendustegevuste programmi välja töötamiseks.

Ettevalmistused koolitus- ja arendustegevuste programmi välja töötamiseks vabaühendustele.

**Tabel 2. Tegevustega seotud näitajad**

|  |  |  |  |  |  |
| --- | --- | --- | --- | --- | --- |
| **Toetatava tegevuse näitaja nimetus** | **Siht-tase (2024)** | **Siht-tase**  **(2029)** | **Alategevuste väljundid tegevuskava perioodil** | **Alategevuste väljundite arv tegevuskava perioodil** | **Selgitus** |
| Koolitus- ja arendus-tegevuste programm vabaühendustele | 0 | 1 | Programm | 0 | Toimub programmi ettevalmistamine |
| Maakondlike vabaühenduste kohtumised ja koolitused | 15 | Korraldatakse kuni 15 kohtumist ja koolitust vabaühendustega maakondades |
|  |  |  |

## **Alategevus: Noortele suunatud teadlikkust tõstvate kohtumiste ja sündmuste korraldamine**

Kaardistatakse noorte kaasamisele suunatud sekkumised, mida riik ja omavalitsused noortele suunatult teevad. Vajadusel moodustatakse töögrupp ja kaasatakse ekspert noorte kaasamiseks suunatud sekkumiste ja sekkumiste leviku kaardistamiseks. Töögruppi kaasatakse KÜSKi ja vabaühenduste konsultantide esindajad, ekspert ning vajadusel spetsialiste, kellel on kogemus noorte kaasamiseks suunatud sekkumiste ellu viimisel, saamaks ülevaadet erinevate noorte kaasamiseks suunatud sekkumistest. Kaardistuse alusel alustatakse tegevus- ja ajakava koostamist noorte kodanikuühiskonna alase teadlikkuse edendamiseks, mis on seostatud teiste üle-eestiliste algatuste plaanidega.

Noortele korraldatakse ja viiakse läbi kohtumisi, sündmusi ja algatusi, kuhu kaasatakse noortega tegelevaid organisatsioone, vabakonna esindajaid, ettevõtjaid ja teisi sihtrühma esindajaid. Kohtumiste ja sündmuste eesmärk on tõsta laste ja noorte teadlikkust kodanikuühiskonna olemusest ja seal osalemise võimalustest. Kohtumiste ja sündmuste ettevalmistamine ja sihtrühmaga suhtlemine sündmuse korraldamiseks. Teavitustegevus noortele kodanikuühiskonna ja kodanikuühiskonnas osalemise kohta.

**Tabel 3. Tegevustega seotud näitajad**

|  |  |  |  |  |  |
| --- | --- | --- | --- | --- | --- |
| **Toetatava tegevuse näitaja nimetus** | **Siht-tase (2024)** | **Siht-tase**  **(2029)** | **Alategevuste väljundid tegevuskava perioodil** | **Alategevuste väljundite arv tegevuskava perioodil** | **Selgitus** |
| Sündmu-sed noortele | 8 | 70 | Sündmus | 8 | Korraldatakse ja viiakse läbi kohtumisi, sündmusi ja algatusi, kaasates sihtrühma esindajaid. |
|  |  |  |
|  |  |  |

1. **Toetatavate tegevuste mõju strateegia „Eesti 2035“ näitajatesse ning seal sisalduvatesse horisontaalsetesse põhimõtetesse**

**Eri rahvusest, eri vanuses, erivajadustega inimestele võrdsete võimaluste loomine** - Arendus- ja koolitustegevuste ning sündmuste käigus käsitletakse muu hulgas ka võrdse kohtlemise teemasid. Avalikkusele suunatud teavitustegevustes ning info- ja koolitusmaterjalide väljatöötamisel järgitakse võrdse kohtlemise põhimõtteid ning välditakse eelarvamuslikke sõnumeid ja kuvandeid vähemusrühmade kohta.Tegevuste otsese sihtrühma hulka kuuluvad ka võrdset kohtlemist edendavad vabaühendused, et edendada nende oskusi kaasata noori oma töösse.

**Sooline võrdõiguslikkus** - Tegevuste käigus arendatakse maakondlike kodanikuühiskonna konsultantide ja Eesti vabaühenduste teadmisi ja oskusi kaasata oma tegevustesse noori ja lapsi sõltumata nende soost. Koolitusprogrammides käsitletakse muu hulgas ka soolise võrdõiguslikkuse teemasid, et vähendada võimalikke soostereotüüpseid arusaamu vabaühenduste töös. Avalikkusele suunatud teavitustegevustes ning info- ja koolitusmaterjalide väljatöötamisel järgitakse soolise võrdõiguslikkuse põhimõtteid ning välditakse soostereotüüpseid tekste ja kuvandeid. Toetatavate tegevuste raames tehtavatel hindamistel kogutakse ja analüüsitakse andmeid võimalusel ka soo lõikes.

**Ligipääsetavus** - Avalikkusele suunatud kohtumiste, koolituste ja teiste sündmuste läbiviimisel tagatakse vajaduse korral ligipääsetavus hoonele ja ruumidele ning infole ja kommunikatsioonile nelja peamise puudeliigiga inimestele (nägemis-, kuulmis-, liikumis- ja intellektipuue).

**Tegevused panustavad regionaalsesse tasakaalustatud arengusse** - Koostöös maakondlike arenduskeskuste kodanikuühiskonna konsultantide ja maakondliku kodanikuühiskonna nõustamisteenusega seotud isikutega kaardistatakse iga maakonna vabaühenduste arenguvajadused ning selle kaardistamise analüüsi kaudu leitakse regionaalsed erinevused Eesti maakondade vahel.

Regionaalsete erinevuste vähendamiseks viiakse läbi koolitus- ja arendustegevusi, mille sihtrühmaks on kõigi maakondade kodanikuühiskonna konsultandid ja vabaühendused. Koolitus- ja arendustegevuste planeerimisel arvestatakse konkreetse piirkonna arenguvajadustega.

**Tegevused panustavad KOVide haldus- ja arendusvõimekusse -** tegevuste raames arendatakse nii maakondlike kodanikuühiskonna konsultantide kui ka kohalike omavalitsuste esindajate (näiteks noorsootöötajad, kogukonna koordinaatorid, heaolu ja/või turvalisuse koordinaatorid) teadmisi ja oskusi kaasata noori vabaühenduste tegevustesse. Selleks viiakse läbi ettevalmistavas etapis läbi ümarlaudu maakondades ja kohalikes omavalitsustes, et kaardistada vabaühenduste võimekus oma tegevustesse lapsi ja noori kaasata.

1. Näidatakse perioodi algus- ja lõppkuupäev. [↑](#footnote-ref-1)
2. Näitaja nimetus on sätestatud TAT-is. [↑](#footnote-ref-2)
3. Väljundid on alategevuste konkreetsed, mõõdetavad tulemid (nt koolituste arv, koolitatud inimeste arv, analüüs, veebileht jne) [↑](#footnote-ref-3)